# Επίσημη Εφημερίδα C 4A/9 Ια

| | ISSN 1977-0901 |
| --- | --- |
| Επίσημη Εφημερίδα
  της Ευρωπαϊκής Ένωσης | C 4A |
| | |
| Έκδοση στην ελληνική γλώσσα | Ανακοινώσεις και Πληροφορίες | 58ό έτος9 Ιανουαρίου 2015 |

ISSN 1977-0901

Επίσημη Εφημερίδα

της Ευρωπαϊκής Ένωσης

C 4A

Έκδοση στην ελληνική γλώσσα

Ανακοινώσεις και Πληροφορίες

58ό έτος9 Ιανουαρίου 2015

---

| Ανακοίνωση αριθ | Περιεχόμενα | Σελίδα |
| --- | --- | --- |
| | V   Γνωστοποιήσεις |
| | ΔΙΟΙΚΗΤΙΚΕΣ ΔΙΑΔΙΚΑΣΙΕΣ |
| | Ευρωπαϊκό Συμβούλιο Συστημικού Κινδύνου |
| 2015/C 004A/01 | Πρόσκληση εκδήλωσης ενδιαφέροντος για τον διορισμό 12 εξωτερικών εμπειρογνωμόνων ως μελών της συμβουλευτικής επιστημονικής επιτροπής του Ευρωπαϊκού Συμβουλίου Συστημικού Κινδύνου (Φρανκφούρτη, Γερμανία) | 1 |

Ανακοίνωση αριθ

Περιεχόμενα

Σελίδα

V   Γνωστοποιήσεις

ΔΙΟΙΚΗΤΙΚΕΣ ΔΙΑΔΙΚΑΣΙΕΣ

Ευρωπαϊκό Συμβούλιο Συστημικού Κινδύνου

2015/C 004A/01

Πρόσκληση εκδήλωσης ενδιαφέροντος για τον διορισμό 12 εξωτερικών εμπειρογνωμόνων ως μελών της συμβουλευτικής επιστημονικής επιτροπής του Ευρωπαϊκού Συμβουλίου Συστημικού Κινδύνου (Φρανκφούρτη, Γερμανία)

1

| EL | |
| --- | --- |

EL

---

V Γνωστοποιήσεις

ΔΙΟΙΚΗΤΙΚΕΣ ΔΙΑΔΙΚΑΣΙΕΣ

Ευρωπαϊκό Συμβούλιο Συστημικού Κινδύνου

| 9.1.2015 | EL | Επίσημη Εφημερίδα της Ευρωπαϊκής Ένωσης | CA 4/1 |
| --- | --- | --- | --- |

9.1.2015

EL

Επίσημη Εφημερίδα της Ευρωπαϊκής Ένωσης

CA 4/1

---

Πρόσκληση εκδήλωσης ενδιαφέροντος για τον διορισμό 12 εξωτερικών εμπειρογνωμόνων ως μελών της συμβουλευτικής επιστημονικής επιτροπής του Ευρωπαϊκού Συμβουλίου Συστημικού Κινδύνου (Φρανκφούρτη, Γερμανία)

(2015/C 004 A/01)

Εισαγωγή

Το Ευρωπαϊκό Συμβούλιο Συστημικού Κινδύνου (ΕΣΣΚ) κηρύσσει την έναρξη της διαδικασίας επιλογής των μελών της συμβουλευτικής επιστημονικής επιτροπής του (ΣΕΕ) (1). Το ΕΣΣΚ προσκαλεί σε εκδήλωση ενδιαφέροντος για συμμετοχή στη ΣΕΕ. Βάσει της παρούσας πρόσκλησης, το ΕΣΣΚ θα διορίσει 12 εμπειρογνώμονες της ΣΕΕ και θα καταρτίσει κατάλογο επιλαχόντων για την εν λόγω επιτροπή (2).

Η ΣΕΕ αποτελεί αναπόσπαστο μέρος του ΕΣΣΚ. Κατόπιν αιτήματος του προέδρου του ΕΣΣΚ, η ΣΕΕ παρέχει συμβουλευτική υποστήριξη στο ΕΣΣΚ. Μεταξύ άλλων, η συμβουλευτική υποστήριξη περιλαμβάνει:

| — | συμβολή στη βελτίωση της αναλυτικής μεθοδολογίας εντοπισμού κινδύνων και αξιολόγησης των δυνητικών επιπτώσεων της υλοποίησής τους, |
| --- | --- |

—

συμβολή στη βελτίωση της αναλυτικής μεθοδολογίας εντοπισμού κινδύνων και αξιολόγησης των δυνητικών επιπτώσεων της υλοποίησής τους,

| — | συμβολή στον σχεδιασμό και την ταξινόμηση αποτελεσματικών εργαλείων μακροπροληπτικής πολιτικής, περιλαμβανομένων των υφιστάμενων εργαλείων ή μεθόδων, καθώς και πρόταση νέων και/ή συμπληρωματικών αναλυτικών εργαλείων και μοντέλων, |
| --- | --- |

—

συμβολή στον σχεδιασμό και την ταξινόμηση αποτελεσματικών εργαλείων μακροπροληπτικής πολιτικής, περιλαμβανομένων των υφιστάμενων εργαλείων ή μεθόδων, καθώς και πρόταση νέων και/ή συμπληρωματικών αναλυτικών εργαλείων και μοντέλων,

| — | συμβουλευτικές υπηρεσίες, περιλαμβανομένης της ανοιχτής, ανεξάρτητης και αναλυτικής εξέτασης μακροπροληπτικών στρατηγικών και πλαισίων λειτουργίας με σκοπό τη συμβολή στη διασφάλιση πλαισίου πολιτικής του ΕΣΣΚ με διαχρονικά υποδειγματικό χαρακτήρα. |
| --- | --- |

—

συμβουλευτικές υπηρεσίες, περιλαμβανομένης της ανοιχτής, ανεξάρτητης και αναλυτικής εξέτασης μακροπροληπτικών στρατηγικών και πλαισίων λειτουργίας με σκοπό τη συμβολή στη διασφάλιση πλαισίου πολιτικής του ΕΣΣΚ με διαχρονικά υποδειγματικό χαρακτήρα.

Οι εκθέσεις της ΣΕΕ δημοσιεύονται στον δικτυακό τόπο του ΕΣΣΚ (3).

1.   Το ΕΣΣΚ και η ΣΕΕ

Το ΕΣΣΚ αποτελεί οργανισμό της Ένωσης υπεύθυνο για τη μακροπροληπτική επίβλεψη του χρηματοπιστωτικού συστήματος. Αποστολή του είναι να συμβάλλει στην αποτροπή ή τον περιορισμό συστημικών κινδύνων για τη χρηματοπιστωτική σταθερότητα εντός της Ένωσης. Σύμφωνα με το άρθρο 12 του κανονισμού (ΕΕ) αριθ. 1092/2010, το γενικό συμβούλιο του ΕΣΣΚ επιλέγει και εγκρίνει εξωτερικούς εμπειρογνώμονες ως μέλη της ΣΕΕ και καταρτίζει κατάλογο επιλαχόντων για την εν λόγω επιτροπή.

2.   Ο ρόλος της ΣΕΕ

| 2.1. | Η ΣΕΕ παρέχει συμβουλευτική υποστήριξη στο ΕΣΣΚ, κατόπιν αιτήματος του προέδρου του ΕΣΣΚ. Τα μέλη της ΣΕΕ απαιτείται να συμβάλλουν ουσιωδώς στην εκπλήρωση της αποστολής της ΣΕΕ. Οι συνεδριάσεις της ΣΕΕ λαμβάνουν χώρα συνήθως σε τριμηνιαία βάση στις κτιριακές εγκαταστάσεις της Ευρωπαϊκής Κεντρικής Τράπεζας (ΕΚΤ) στη Φρανκφούρτη. |
| --- | --- |

2.1.

Η ΣΕΕ παρέχει συμβουλευτική υποστήριξη στο ΕΣΣΚ, κατόπιν αιτήματος του προέδρου του ΕΣΣΚ. Τα μέλη της ΣΕΕ απαιτείται να συμβάλλουν ουσιωδώς στην εκπλήρωση της αποστολής της ΣΕΕ. Οι συνεδριάσεις της ΣΕΕ λαμβάνουν χώρα συνήθως σε τριμηνιαία βάση στις κτιριακές εγκαταστάσεις της Ευρωπαϊκής Κεντρικής Τράπεζας (ΕΚΤ) στη Φρανκφούρτη.

| 2.2. | Τα έγγραφα και οι εκθέσεις της ΣΕΕ συντάσσονται στα αγγλικά, που είναι η γλώσσα εργασίας του ΕΣΣΚ. |
| --- | --- |

2.2.

Τα έγγραφα και οι εκθέσεις της ΣΕΕ συντάσσονται στα αγγλικά, που είναι η γλώσσα εργασίας του ΕΣΣΚ.

| 2.3. | Σύμφωνα με το άρθρο 12 παράγραφος 5 του κανονισμού (ΕΕ) αριθ. 1092/2010, εφόσον χρειάζεται, η ΣΕΕ διαβουλεύεται σε πρώιμο στάδιο με τους συναφείς φορείς του χώρου, επί παραδείγματι με εκπροσώπους της αγοράς, οργανώσεις καταναλωτών και ακαδημαϊκούς εμπειρογνώμονες, σε ανοιχτές συζητήσεις και με διαφάνεια, λαμβάνοντας παράλληλα υπόψη την υποχρέωση τήρησης του απορρήτου. |
| --- | --- |

2.3.

Σύμφωνα με το άρθρο 12 παράγραφος 5 του κανονισμού (ΕΕ) αριθ. 1092/2010, εφόσον χρειάζεται, η ΣΕΕ διαβουλεύεται σε πρώιμο στάδιο με τους συναφείς φορείς του χώρου, επί παραδείγματι με εκπροσώπους της αγοράς, οργανώσεις καταναλωτών και ακαδημαϊκούς εμπειρογνώμονες, σε ανοιχτές συζητήσεις και με διαφάνεια, λαμβάνοντας παράλληλα υπόψη την υποχρέωση τήρησης του απορρήτου.

3.   Σύνθεση της ΣΕΕ

| 3.1. | Η ΣΕΕ απαρτίζεται από 15 εμπειρογνώμονες, που διορίζονται για τετραετή ανανεώσιμη θητεία, οι οποίοι αντιπροσωπεύουν ευρύ φάσμα δεξιοτήτων και πείρας. Επιπροσθέτως, ο πρόεδρος της συμβουλευτικής τεχνικής επιτροπής (ΣΤΕ) μετέχει στη ΣΕΕ. Με εξαίρεση τον πρόεδρο της ΣΤΕ, τα μέλη της ΣΕΕ δεν μπορούν να είναι υπάλληλοι οργανισμού μέλους του ΕΣΣΚ. Τα υποψήφια μέλη της ΣΕΕ προτείνονται από τη διευθύνουσα επιτροπή και εγκρίνονται από το γενικό συμβούλιο του ΕΣΣΚ. |
| --- | --- |

3.1.

Η ΣΕΕ απαρτίζεται από 15 εμπειρογνώμονες, που διορίζονται για τετραετή ανανεώσιμη θητεία, οι οποίοι αντιπροσωπεύουν ευρύ φάσμα δεξιοτήτων και πείρας. Επιπροσθέτως, ο πρόεδρος της συμβουλευτικής τεχνικής επιτροπής (ΣΤΕ) μετέχει στη ΣΕΕ. Με εξαίρεση τον πρόεδρο της ΣΤΕ, τα μέλη της ΣΕΕ δεν μπορούν να είναι υπάλληλοι οργανισμού μέλους του ΕΣΣΚ. Τα υποψήφια μέλη της ΣΕΕ προτείνονται από τη διευθύνουσα επιτροπή και εγκρίνονται από το γενικό συμβούλιο του ΕΣΣΚ.

| 3.2. | Τα μέλη της ΣΕΕ αποδίδουν ιδιαίτερη προσοχή στην τήρηση των κανόνων της εμπιστευτικότητας. Επιπλέον, θα συνάψουν με την ΕΚΤ σύμβαση σχετικά με την αμοιβή και την επιστροφή των εξόδων. |
| --- | --- |

3.2.

Τα μέλη της ΣΕΕ αποδίδουν ιδιαίτερη προσοχή στην τήρηση των κανόνων της εμπιστευτικότητας. Επιπλέον, θα συνάψουν με την ΕΚΤ σύμβαση σχετικά με την αμοιβή και την επιστροφή των εξόδων.

4.   Ο πρόεδρος και οι αντιπρόεδροι της ΣΕΕ

Ο πρόεδρος και οι δυο αντιπρόεδροι της ΣΕΕ διορίζονται από το γενικό συμβούλιο προτάσει του προέδρου του ΕΣΣΚ. Η προεδρία της ΣΕΕ ασκείται εκ περιτροπής, για διάστημα 16 μηνών, από τον πρόεδρο και τους δύο αντιπροέδρους της ΣΕΕ. Ο πρόεδρος και οι δύο αντιπρόεδροι της ΣΕΕ είναι μέλη του γενικού συμβουλίου με δικαίωμα ψήφου (4). Ο πρόεδρος της ΣΕΕ είναι επίσης μέλος της διευθύνουσας επιτροπής (5). Το γενικό συμβούλιο συνεδριάζει τουλάχιστον τέσσερις φορές κάθε έτος και η διευθύνουσα επιτροπή συνεδριάζει τουλάχιστον σε τριμηνιαία βάση, πριν από κάθε συνεδρίαση του γενικού συμβουλίου.

5.   Κριτήρια επιλογής

| 5.1. | Σύμφωνα με το άρθρο 12 παράγραφος 1 του κανονισμού (ΕΕ) αριθ. 1092/2010, τα μέλη της ΣΕΕ επιλέγονται βάσει των γενικών ικανοτήτων τους και της εμπειρίας τους σε διάφορους ακαδημαϊκούς κλάδους ή άλλους τομείς, ιδίως σε μικρομεσαίες επιχειρήσεις ή σε συνδικάτα, ή ως πάροχοι ή καταναλωτές χρηματοοικονομικών υπηρεσιών. |
| --- | --- |

5.1.

Σύμφωνα με το άρθρο 12 παράγραφος 1 του κανονισμού (ΕΕ) αριθ. 1092/2010, τα μέλη της ΣΕΕ επιλέγονται βάσει των γενικών ικανοτήτων τους και της εμπειρίας τους σε διάφορους ακαδημαϊκούς κλάδους ή άλλους τομείς, ιδίως σε μικρομεσαίες επιχειρήσεις ή σε συνδικάτα, ή ως πάροχοι ή καταναλωτές χρηματοοικονομικών υπηρεσιών.

| 5.2. | Οι αιτήσεις υποβάλλονται σε συγκριτική αξιολόγηση, η οποία διενεργείται από το ΕΣΣΚ, ιδίως βάσει των ακόλουθων κριτηρίων:






  — | υψηλή εξειδίκευση στον χρηματοπιστωτικό τομέα και στις σχέσεις του με την ευρύτερη οικονομία, καθώς και γενική, αποδεδειγμένη ικανότητα σε ζητήματα συστημικού κινδύνου, ιδίως σε επίπεδο της Ένωσης, |
| --- | --- | --- |

5.2.

Οι αιτήσεις υποβάλλονται σε συγκριτική αξιολόγηση, η οποία διενεργείται από το ΕΣΣΚ, ιδίως βάσει των ακόλουθων κριτηρίων:

—

υψηλή εξειδίκευση στον χρηματοπιστωτικό τομέα και στις σχέσεις του με την ευρύτερη οικονομία, καθώς και γενική, αποδεδειγμένη ικανότητα σε ζητήματα συστημικού κινδύνου, ιδίως σε επίπεδο της Ένωσης,

| — | επιστημονική συμβολή στην κατανόηση της αλληλεπίδρασης μεταξύ των τομέων που αναφέρονται στο άρθρο 12 του κανονισμού (ΕΕ) αριθ. 1092/2010, |
| --- | --- |

—

επιστημονική συμβολή στην κατανόηση της αλληλεπίδρασης μεταξύ των τομέων που αναφέρονται στο άρθρο 12 του κανονισμού (ΕΕ) αριθ. 1092/2010,

| — | η κατοχή διδακτορικού διπλώματος στον χρηματοοικονομικό, στον οικονομικό ή σε άλλο συναφή τομέα ή αντίστοιχα προσόντα, σημαντική ακαδημαϊκή εμπειρία σε πανεπιστήμιο (όπως κατοχή πανεπιστημιακής έδρας) σε έναν ή περισσότερους τομείς που έχουν σχέση με το ΕΣΣΚ και/ή ικανός αριθμός δημοσιεύσεων αποτελούν σημαντικά πλεονεκτήματα, |
| --- | --- |

—

η κατοχή διδακτορικού διπλώματος στον χρηματοοικονομικό, στον οικονομικό ή σε άλλο συναφή τομέα ή αντίστοιχα προσόντα, σημαντική ακαδημαϊκή εμπειρία σε πανεπιστήμιο (όπως κατοχή πανεπιστημιακής έδρας) σε έναν ή περισσότερους τομείς που έχουν σχέση με το ΕΣΣΚ και/ή ικανός αριθμός δημοσιεύσεων αποτελούν σημαντικά πλεονεκτήματα,

| — | ικανότητα ελέγχου του επιστημονικού έργου και των δημοσιεύσεων ισότιμων εμπειρογνωμόνων, καθώς και ανάλυσης σύνθετων πληροφοριών και υποθέσεων, |
| --- | --- |

—

ικανότητα ελέγχου του επιστημονικού έργου και των δημοσιεύσεων ισότιμων εμπειρογνωμόνων, καθώς και ανάλυσης σύνθετων πληροφοριών και υποθέσεων,

| — | επαγγελματική εμπειρία σε πολυεπιστημονικό περιβάλλον, κατά προτίμηση σε διεθνές πλαίσιο, |
| --- | --- |

—

επαγγελματική εμπειρία σε πολυεπιστημονικό περιβάλλον, κατά προτίμηση σε διεθνές πλαίσιο,

| — | αποδεδειγμένη ικανότητα γραπτής και προφορικής επικοινωνίας στα αγγλικά, η οποία βασίζεται σε διδακτική εμπειρία, δημόσιες ομιλίες, ενεργό συμμετοχή σε συνέδρια εμπειρογνωμόνων και δημοσιεύσεις. |
| --- | --- |

—

αποδεδειγμένη ικανότητα γραπτής και προφορικής επικοινωνίας στα αγγλικά, η οποία βασίζεται σε διδακτική εμπειρία, δημόσιες ομιλίες, ενεργό συμμετοχή σε συνέδρια εμπειρογνωμόνων και δημοσιεύσεις.

6.   Πρόσθετα κριτήρια επιλογής του προέδρου και των αντιπροέδρων της ΣΕΕ

Ο πρόεδρος και οι δύο αντιπρόεδροι της ΣΕΕ διαθέτουν ο καθένας υψηλό επίπεδο συναφούς εμπειρογνωμοσύνης και γνώσης, επί παραδείγματι λόγω της ακαδημαϊκής τους πείρας στους τομείς των τραπεζών, των αγορών αξιών ή των ασφαλίσεων και επαγγελματικών συντάξεων (6). Εντούτοις, ο πρόεδρος και οι αντιπρόεδροι της ΣΕΕ, ως μέλη του γενικού συμβουλίου του ΕΣΣΚ, δεν μπορούν να φέρουν αξίωμα στον χρηματοπιστωτικό τομέα (7). Ο πρόεδρος και οι αντιπρόεδροι της ΣΕΕ έχουν την εθνικότητα κράτους μέλους.

7.   Διορισμός, θητεία και κατάλογος επιλαχόντων

| 7.1. | Η διαδικασία επιλογής διενεργείται κατ’ εφαρμογήν του κανονισμού (ΕΕ) αριθ. 1092/2010 και του εσωτερικού κανονισμού του ΕΣΣΚ (8). Τα μέλη της ΣΕΕ διορίζονται από το γενικό συμβούλιο σε προσωποπαγείς θέσεις και, ως εκ τούτου, δεν μεταβιβάζουν τις αρμοδιότητές τους σε άλλο μέλος ή σε τρίτα πρόσωπα. Κάθε μέλος της ΣΕΕ υπογράφει με την ΕΚΤ σύμβαση στην οποία καθορίζονται οι υποχρεώσεις του, ιδίως όσον αφορά την υποχρέωση εμπιστευτικότητας, την αμοιβή και την επιστροφή των εξόδων. |
| --- | --- |

7.1.

Η διαδικασία επιλογής διενεργείται κατ’ εφαρμογήν του κανονισμού (ΕΕ) αριθ. 1092/2010 και του εσωτερικού κανονισμού του ΕΣΣΚ (8). Τα μέλη της ΣΕΕ διορίζονται από το γενικό συμβούλιο σε προσωποπαγείς θέσεις και, ως εκ τούτου, δεν μεταβιβάζουν τις αρμοδιότητές τους σε άλλο μέλος ή σε τρίτα πρόσωπα. Κάθε μέλος της ΣΕΕ υπογράφει με την ΕΚΤ σύμβαση στην οποία καθορίζονται οι υποχρεώσεις του, ιδίως όσον αφορά την υποχρέωση εμπιστευτικότητας, την αμοιβή και την επιστροφή των εξόδων.

| 7.2. | Οι υποψήφιοι που δεν διορίζονται ως μέλη της ΣΕΕ ούτε απορρίπτονται κατά την επιλογή εγγράφονται σε κατάλογο επιλαχόντων. Οι υποψήφιοι που έχουν περιληφθεί στον εν λόγω κατάλογο επιλαχόντων ενδέχεται να κληθούν να αναπληρώσουν τη θέση μελών της ΣΕΕ που παραιτούνται ή εκπίπτουν από τα καθήκοντά τους. Εντούτοις, η εγγραφή στον κατάλογο επιλαχόντων δεν δημιουργεί δικαίωμα απόκτησης της ιδιότητας μέλους της ΣΕΕ. Ο κατάλογος επιλαχόντων ισχύει για χρονικό διάστημα δύο ετών από την έγκρισή του και η διάρκεια ισχύος του μπορεί να παραταθεί έως τη δημοσίευση νέας πρόσκλησης εκδήλωσης ενδιαφέροντος. |
| --- | --- |

7.2.

Οι υποψήφιοι που δεν διορίζονται ως μέλη της ΣΕΕ ούτε απορρίπτονται κατά την επιλογή εγγράφονται σε κατάλογο επιλαχόντων. Οι υποψήφιοι που έχουν περιληφθεί στον εν λόγω κατάλογο επιλαχόντων ενδέχεται να κληθούν να αναπληρώσουν τη θέση μελών της ΣΕΕ που παραιτούνται ή εκπίπτουν από τα καθήκοντά τους. Εντούτοις, η εγγραφή στον κατάλογο επιλαχόντων δεν δημιουργεί δικαίωμα απόκτησης της ιδιότητας μέλους της ΣΕΕ. Ο κατάλογος επιλαχόντων ισχύει για χρονικό διάστημα δύο ετών από την έγκρισή του και η διάρκεια ισχύος του μπορεί να παραταθεί έως τη δημοσίευση νέας πρόσκλησης εκδήλωσης ενδιαφέροντος.

8.   Αμοιβή και επιστροφή εξόδων

| 8.1. | Τα μέλη της ΣΕΕ έχουν δικαίωμα αμοιβής για τη συμμετοχή τους στις δραστηριότητες της επιτροπής. Η εν λόγω αμοιβή καταβάλλεται από την ΕΚΤ σύμφωνα με το άρθρο 11 παράγραφος 4 του εσωτερικού κανονισμού του ΕΣΣΚ και με τους κανόνες της ΕΚΤ. |
| --- | --- |

8.1.

Τα μέλη της ΣΕΕ έχουν δικαίωμα αμοιβής για τη συμμετοχή τους στις δραστηριότητες της επιτροπής. Η εν λόγω αμοιβή καταβάλλεται από την ΕΚΤ σύμφωνα με το άρθρο 11 παράγραφος 4 του εσωτερικού κανονισμού του ΕΣΣΚ και με τους κανόνες της ΕΚΤ.

| 8.2. | Η εν λόγω αμοιβή για μέλος της ΣΕΕ ανέρχεται σε:






  — | 500 ευρώ για συμμετοχή σε συνεδρίαση της ΣΕΕ, |
| --- | --- | --- |

8.2.

Η εν λόγω αμοιβή για μέλος της ΣΕΕ ανέρχεται σε:

—

500 ευρώ για συμμετοχή σε συνεδρίαση της ΣΕΕ,

| — | 250 ευρώ για συμμετοχή σε πρωινή ή απογευματινή συνεδρίαση της ΣΕΕ, |
| --- | --- |

—

250 ευρώ για συμμετοχή σε πρωινή ή απογευματινή συνεδρίαση της ΣΕΕ,

| — | εφάπαξ ποσό 500 ευρώ, ανά συνεδρίαση, για την προετοιμασία και την παρακολούθηση των σχετικών ζητημάτων (follow-up). |
| --- | --- |

—

εφάπαξ ποσό 500 ευρώ, ανά συνεδρίαση, για την προετοιμασία και την παρακολούθηση των σχετικών ζητημάτων (follow-up).

| 8.3. | Ο πρόεδρος και οι αντιπρόεδροι δικαιούνται:






  — | αμοιβή 1  000 ευρώ για τη συμμετοχή σε κάθε συνεδρίαση της ΣΕΕ, του γενικού συμβουλίου και/ή της διευθύνουσας επιτροπής, |
| --- | --- | --- |

8.3.

Ο πρόεδρος και οι αντιπρόεδροι δικαιούνται:

—

αμοιβή 1  000 ευρώ για τη συμμετοχή σε κάθε συνεδρίαση της ΣΕΕ, του γενικού συμβουλίου και/ή της διευθύνουσας επιτροπής,

| — | αμοιβή 500 ευρώ για συμμετοχή σε πρωινή ή απογευματινή συνεδρίαση της ΣΕΕ, |
| --- | --- |

—

αμοιβή 500 ευρώ για συμμετοχή σε πρωινή ή απογευματινή συνεδρίαση της ΣΕΕ,

| — | εφάπαξ ποσό 1  000 ευρώ για την προετοιμασία και την παρακολούθηση των σχετικών ζητημάτων (follow-up), ανά συνεδρίαση. |
| --- | --- |

—

εφάπαξ ποσό 1  000 ευρώ για την προετοιμασία και την παρακολούθηση των σχετικών ζητημάτων (follow-up), ανά συνεδρίαση.

| 8.4. | Οι ίδιοι όροι ισχύουν και για τον εκπρόσωπο της ΣΕΕ για τη ΣΤΕ. Η αμοιβή για τη συμμετοχή σε άλλες συνεδριάσεις ή συναντήσεις θα συμφωνείται ad hoc με τον επικεφαλής της γραμματείας του ΕΣΣΚ και θα εγκρίνεται από την ΕΚΤ. |
| --- | --- |

8.4.

Οι ίδιοι όροι ισχύουν και για τον εκπρόσωπο της ΣΕΕ για τη ΣΤΕ. Η αμοιβή για τη συμμετοχή σε άλλες συνεδριάσεις ή συναντήσεις θα συμφωνείται ad hoc με τον επικεφαλής της γραμματείας του ΕΣΣΚ και θα εγκρίνεται από την ΕΚΤ.

| 8.5. | Περαιτέρω, έξοδα ταξιδίου και διαμονής, καθώς και, κατά περίπτωση, άλλα έξοδα στα οποία υποβάλλονται τα μέλη της ΣΕΕ και τα οποία συνδέονται με συναντήσεις στο πλαίσιο των καθηκόντων τους επιστρέφονται σύμφωνα με τους γενικούς όρους της ΕΚΤ για την επιστροφή εξόδων στα οποία υποβάλλονται προσκεκλημένοι ομιλητές. |
| --- | --- |

8.5.

Περαιτέρω, έξοδα ταξιδίου και διαμονής, καθώς και, κατά περίπτωση, άλλα έξοδα στα οποία υποβάλλονται τα μέλη της ΣΕΕ και τα οποία συνδέονται με συναντήσεις στο πλαίσιο των καθηκόντων τους επιστρέφονται σύμφωνα με τους γενικούς όρους της ΕΚΤ για την επιστροφή εξόδων στα οποία υποβάλλονται προσκεκλημένοι ομιλητές.

| 8.6. | Η συνολική ετήσια αμοιβή για τις προπαρασκευαστικές εργασίες και την παράσταση σε συνεδριάσεις (πλην εξόδων ταξιδίου, διαμονής και άλλων εξόδων) δεν υπερβαίνει τα 15  000 ευρώ για κάθε μέλος και τα 35  000 ευρώ για τον πρόεδρο και τους αντιπροέδρους της ΣΕΕ, αντίστοιχα. |
| --- | --- |

8.6.

Η συνολική ετήσια αμοιβή για τις προπαρασκευαστικές εργασίες και την παράσταση σε συνεδριάσεις (πλην εξόδων ταξιδίου, διαμονής και άλλων εξόδων) δεν υπερβαίνει τα 15  000 ευρώ για κάθε μέλος και τα 35  000 ευρώ για τον πρόεδρο και τους αντιπροέδρους της ΣΕΕ, αντίστοιχα.

| 8.7. | Εάν μέλος της ΣΕΕ δεν παραστεί αυτοπροσώπως σε τρεις διαδοχικές τακτικές συνεδριάσεις της επιτροπής, θεωρείται ότι παραιτήθηκε, εκτός εάν αποδεικνύει ότι η παρουσία του/της ήταν αδύνατη για λόγους υγείας. |
| --- | --- |

8.7.

Εάν μέλος της ΣΕΕ δεν παραστεί αυτοπροσώπως σε τρεις διαδοχικές τακτικές συνεδριάσεις της επιτροπής, θεωρείται ότι παραιτήθηκε, εκτός εάν αποδεικνύει ότι η παρουσία του/της ήταν αδύνατη για λόγους υγείας.

9.   Ανεξαρτησία και δηλώσεις δέσμευσης και συμφερόντων

| 9.1. | Ο διορισμός των μελών της ΣΕΕ τελεί υπό την επιφύλαξη της προσκόμισης δηλώσεων με τις οποίες δεσμεύονται να ενεργούν ανεξάρτητα από οποιαδήποτε εξωτερική επιρροή και να ασκούν τα καθήκοντά τους με γνώμονα το δημόσιο συμφέρον της Ένωσης ως συνόλου και να τηρούν τους κανόνες εμπιστευτικότητας. |
| --- | --- |

9.1.

Ο διορισμός των μελών της ΣΕΕ τελεί υπό την επιφύλαξη της προσκόμισης δηλώσεων με τις οποίες δεσμεύονται να ενεργούν ανεξάρτητα από οποιαδήποτε εξωτερική επιρροή και να ασκούν τα καθήκοντά τους με γνώμονα το δημόσιο συμφέρον της Ένωσης ως συνόλου και να τηρούν τους κανόνες εμπιστευτικότητας.

| 9.2. | Οι υποψήφιοι που επιλέγονται ως μέλη της ΣΕΕ υποβάλλουν εγγράφως δήλωση δέσμευσης και δήλωση συμφερόντων. Προς τούτο, στις δηλώσεις αναφέρουν κάθε άμεσο ή έμμεσο συμφέρον που μπορεί να θεωρηθεί ότι θίγει την ανεξαρτησία τους ή την απουσία οποιουδήποτε παρόμοιου συμφέροντος. |
| --- | --- |

9.2.

Οι υποψήφιοι που επιλέγονται ως μέλη της ΣΕΕ υποβάλλουν εγγράφως δήλωση δέσμευσης και δήλωση συμφερόντων. Προς τούτο, στις δηλώσεις αναφέρουν κάθε άμεσο ή έμμεσο συμφέρον που μπορεί να θεωρηθεί ότι θίγει την ανεξαρτησία τους ή την απουσία οποιουδήποτε παρόμοιου συμφέροντος.

| 9.3. | Τα μέλη της ΣΕΕ δεσμεύονται να τηρούν τον κώδικα συμπεριφοράς του ΕΣΣΚ. |
| --- | --- |

9.3.

Τα μέλη της ΣΕΕ δεσμεύονται να τηρούν τον κώδικα συμπεριφοράς του ΕΣΣΚ.

10.   Διαχείριση δεδομένων προσωπικού χαρακτήρα στο πλαίσιο της πρόσκλησης εκδήλωσης ενδιαφέροντος

| 10.1. | Η επεξεργασία όλων των προσωπικών πληροφοριών των υποψηφίων διενεργείται από το ΕΣΣΚ σύμφωνα με τον κανονισμό (ΕΚ) αριθ. 45/2001 του Ευρωπαϊκού Κοινοβουλίου και του Συμβουλίου (9). |
| --- | --- |

10.1.

Η επεξεργασία όλων των προσωπικών πληροφοριών των υποψηφίων διενεργείται από το ΕΣΣΚ σύμφωνα με τον κανονισμό (ΕΚ) αριθ. 45/2001 του Ευρωπαϊκού Κοινοβουλίου και του Συμβουλίου (9).

| 10.2. | Παραλήπτες των δεδομένων προσωπικού χαρακτήρα των αιτούντων είναι τα μέλη της διευθύνουσας επιτροπής καθώς και τα μέλη του γενικού συμβουλίου. |
| --- | --- |

10.2.

Παραλήπτες των δεδομένων προσωπικού χαρακτήρα των αιτούντων είναι τα μέλη της διευθύνουσας επιτροπής καθώς και τα μέλη του γενικού συμβουλίου.

| 10.3. | Το ΕΣΣΚ είναι επιφορτισμένο με τον έλεγχο των πράξεων επεξεργασίας των εν λόγω δεδομένων και ο επικεφαλής της γραμματείας του ΕΣΣΚ είναι ο αρμόδιος της μονάδας που είναι επιφορτισμένη με την επεξεργασία. |
| --- | --- |

10.3.

Το ΕΣΣΚ είναι επιφορτισμένο με τον έλεγχο των πράξεων επεξεργασίας των εν λόγω δεδομένων και ο επικεφαλής της γραμματείας του ΕΣΣΚ είναι ο αρμόδιος της μονάδας που είναι επιφορτισμένη με την επεξεργασία.

| 10.4. | Η επεξεργασία των δεδομένων εξυπηρετεί αποκλειστικά τον σκοπό της επιλογής των μελών της ΣΕΕ, του προέδρου και των δύο αντιπρόεδρων της ΣΕΕ και της κατάρτισης καταλόγου επιλαχόντων. Η επεξεργασία όλων των δεδομένων προσωπικού χαρακτήρα των υποψηφίων διενεργείται αποκλειστικά για τον σκοπό αυτό. |
| --- | --- |

10.4.

Η επεξεργασία των δεδομένων εξυπηρετεί αποκλειστικά τον σκοπό της επιλογής των μελών της ΣΕΕ, του προέδρου και των δύο αντιπρόεδρων της ΣΕΕ και της κατάρτισης καταλόγου επιλαχόντων. Η επεξεργασία όλων των δεδομένων προσωπικού χαρακτήρα των υποψηφίων διενεργείται αποκλειστικά για τον σκοπό αυτό.

| 10.5. | Οι υποψήφιοι έχουν δικαίωμα πρόσβασης στα δεδομένα τους, καθώς και ανανέωσης ή διόρθωσης των στοιχείων ταυτότητάς τους. Αντιθέτως, τα δεδομένα που στοιχειοθετούν την εκπλήρωση των κριτηρίων επιλεξιμότητας και επιλογής δεν ανανεώνονται ούτε διορθώνονται μετά την καταληκτική ημερομηνία που ισχύει για την παρούσα πρόσκληση εκδήλωσης ενδιαφέροντος, σύμφωνα με τις αρχές της ίσης πρόσβασης, του θεμιτού ανταγωνισμού και διαφάνειας και της μη διάκρισης, προκειμένου να διασφαλιστεί διαφανής και δίκαιη διαδικασία επιλογής για όλους τους υποψηφίους. |
| --- | --- |

10.5.

Οι υποψήφιοι έχουν δικαίωμα πρόσβασης στα δεδομένα τους, καθώς και ανανέωσης ή διόρθωσης των στοιχείων ταυτότητάς τους. Αντιθέτως, τα δεδομένα που στοιχειοθετούν την εκπλήρωση των κριτηρίων επιλεξιμότητας και επιλογής δεν ανανεώνονται ούτε διορθώνονται μετά την καταληκτική ημερομηνία που ισχύει για την παρούσα πρόσκληση εκδήλωσης ενδιαφέροντος, σύμφωνα με τις αρχές της ίσης πρόσβασης, του θεμιτού ανταγωνισμού και διαφάνειας και της μη διάκρισης, προκειμένου να διασφαλιστεί διαφανής και δίκαιη διαδικασία επιλογής για όλους τους υποψηφίους.

| 10.6. | Οι υποψήφιοι έχουν δικαίωμα πρόσβασης στα στοιχεία αξιολόγησής τους καθ’ όλη τη διάρκεια της διαδικασίας. Για τη διαφύλαξη της εμπιστευτικότητας των διαβουλεύσεων και της λήψης απόφασης από τη διευθύνουσα επιτροπή και το γενικό συμβούλιο του ΕΣΣΚ και για την προστασία των δικαιωμάτων και ελευθεριών των λοιπών υποψηφίων, η πρόσβαση των υποψηφίων περιορίζεται στα στοιχεία που έχουν υποβάλει οι ίδιοι καθώς και στα μέρη της αξιολόγησης που τους αφορούν. |
| --- | --- |

10.6.

Οι υποψήφιοι έχουν δικαίωμα πρόσβασης στα στοιχεία αξιολόγησής τους καθ’ όλη τη διάρκεια της διαδικασίας. Για τη διαφύλαξη της εμπιστευτικότητας των διαβουλεύσεων και της λήψης απόφασης από τη διευθύνουσα επιτροπή και το γενικό συμβούλιο του ΕΣΣΚ και για την προστασία των δικαιωμάτων και ελευθεριών των λοιπών υποψηφίων, η πρόσβαση των υποψηφίων περιορίζεται στα στοιχεία που έχουν υποβάλει οι ίδιοι καθώς και στα μέρη της αξιολόγησης που τους αφορούν.

| 10.7. | Τα δεδομένα προσωπικού χαρακτήρα υποψηφίων που υποβάλλουν αίτηση για την πρόσκληση εκδήλωσης ενδιαφέροντος διατηρούνται στη γραμματεία του ΕΣΣΚ για τα ακόλουθα χρονικά διαστήματα.






  α) | Δεδομένα που αφορούν τα διορισμένα μέλη της ΣΕΕ θα διατηρηθούν στη γραμματεία του ΕΣΣΚ για χρονικό διάστημα πέντε ετών από τη λήξη της θητείας των μελών. |
| --- | --- | --- |

10.7.

Τα δεδομένα προσωπικού χαρακτήρα υποψηφίων που υποβάλλουν αίτηση για την πρόσκληση εκδήλωσης ενδιαφέροντος διατηρούνται στη γραμματεία του ΕΣΣΚ για τα ακόλουθα χρονικά διαστήματα.

α)

Δεδομένα που αφορούν τα διορισμένα μέλη της ΣΕΕ θα διατηρηθούν στη γραμματεία του ΕΣΣΚ για χρονικό διάστημα πέντε ετών από τη λήξη της θητείας των μελών.

| β) | Δεδομένα που αφορούν τους υποψηφίους που περιλαμβάνονται στον κατάλογο επιλαχόντων θα διατηρηθούν για χρονικό διάστημα δύο ετών από τη λήξη της ισχύος του καταλόγου. |
| --- | --- |

β)

Δεδομένα που αφορούν τους υποψηφίους που περιλαμβάνονται στον κατάλογο επιλαχόντων θα διατηρηθούν για χρονικό διάστημα δύο ετών από τη λήξη της ισχύος του καταλόγου.

| γ) | Δεδομένα που αφορούν μη επιτυχόντες υποψηφίους θα διατηρηθούν για χρονικό διάστημα δύο ετών από την ολοκλήρωση της διαδικασίας επιλογής. |
| --- | --- |

γ)

Δεδομένα που αφορούν μη επιτυχόντες υποψηφίους θα διατηρηθούν για χρονικό διάστημα δύο ετών από την ολοκλήρωση της διαδικασίας επιλογής.

| δ) | Σε περίπτωση νομικής διαμάχης, τα προαναφερθέντα χρονικά διαστήματα θα παραταθούν για δύο έτη από την ολοκλήρωση των σχετικών ενεργειών. |
| --- | --- |

δ)

Σε περίπτωση νομικής διαμάχης, τα προαναφερθέντα χρονικά διαστήματα θα παραταθούν για δύο έτη από την ολοκλήρωση των σχετικών ενεργειών.

| 10.8. | Οι υποψήφιοι δικαιούνται να προσφύγουν ανά πάσα στιγμή στον Ευρωπαίο Επόπτη Προστασίας Δεδομένων (ΕΕΠΔ). |
| --- | --- |

10.8.

Οι υποψήφιοι δικαιούνται να προσφύγουν ανά πάσα στιγμή στον Ευρωπαίο Επόπτη Προστασίας Δεδομένων (ΕΕΠΔ).

| 10.9. | Πέραν των δηλώσεων που αναφέρονται στην παράγραφο 9, στον δικτυακό τόπο του ΕΣΣΚ δημοσιεύονται τα ονόματα των μελών της ΣΕΕ και το επάγγελμά τους. |
| --- | --- |

10.9.

Πέραν των δηλώσεων που αναφέρονται στην παράγραφο 9, στον δικτυακό τόπο του ΕΣΣΚ δημοσιεύονται τα ονόματα των μελών της ΣΕΕ και το επάγγελμά τους.

11.   Διαδικασία υποβολής αιτήσεων

| 11.1. | Αιτήσεις υποβάλλονται μόνο με τη συμπλήρωση του εντύπου αίτησης που είναι διαθέσιμο στον δικτυακό τόπο του ΕΣΣΚ (www.esrb.europa.eu) και με την υποβολή βιογραφικού σημειώματος (curriculum vitae – CV). Το υπόδειγμα ευρωπαϊκού βιογραφικού σημειώματος (συστήνεται) είναι διαθέσιμο στον ίδιο δικτυακό τόπο. |
| --- | --- |

11.1.

Αιτήσεις υποβάλλονται μόνο με τη συμπλήρωση του εντύπου αίτησης που είναι διαθέσιμο στον δικτυακό τόπο του ΕΣΣΚ (www.esrb.europa.eu) και με την υποβολή βιογραφικού σημειώματος (curriculum vitae – CV). Το υπόδειγμα ευρωπαϊκού βιογραφικού σημειώματος (συστήνεται) είναι διαθέσιμο στον ίδιο δικτυακό τόπο.

| 11.2. | Οι αιτήσεις υποβάλλονται το αργότερο 21 ημερολογιακές ημέρες μετά τη δημοσίευση της πρόσκλησης εκδήλωσης ενδιαφέροντος στην Επίσημη Εφημερίδα της Ευρωπαϊκής Ένωσης (απόδειξη ως προς την εμπρόθεσμη υποβολή αποτελεί η ημερομηνία παραλαβής). |
| --- | --- |

11.2.

Οι αιτήσεις υποβάλλονται το αργότερο 21 ημερολογιακές ημέρες μετά τη δημοσίευση της πρόσκλησης εκδήλωσης ενδιαφέροντος στην Επίσημη Εφημερίδα της Ευρωπαϊκής Ένωσης (απόδειξη ως προς την εμπρόθεσμη υποβολή αποτελεί η ημερομηνία παραλαβής).

| 11.3. | Οι αιτήσεις υποβάλλονται:






  α) | είτε με μήνυμα ηλεκτρονικού ταχυδρομείου (e-mail) στην ηλεκτρονική διεύθυνση: ascapplications@esrb.europa.eu (συστήνεται)· |
| --- | --- | --- |

11.3.

Οι αιτήσεις υποβάλλονται:

α)

είτε με μήνυμα ηλεκτρονικού ταχυδρομείου (e-mail) στην ηλεκτρονική διεύθυνση: ascapplications@esrb.europa.eu (συστήνεται)·

| β) | είτε, αν είναι απαραίτητο, με συστημένη επιστολή ή ιδιωτική εταιρεία ταχυμεταφοράς στην ακόλουθη διεύθυνση:





  European Systemic Risk Board |
| --- | --- |
| Post address: c/o European Central Bank |
| Postfach 60640 |
| 60314 Frankfurt am Main |
| DEUTSCHLAND |

β)

είτε, αν είναι απαραίτητο, με συστημένη επιστολή ή ιδιωτική εταιρεία ταχυμεταφοράς στην ακόλουθη διεύθυνση:

European Systemic Risk Board

Post address: c/o European Central Bank

Postfach 60640

60314 Frankfurt am Main

DEUTSCHLAND

| 11.4. | Αιτήσεις που υποβάλλονται μετά την παρέλευση της ανωτέρω προθεσμίας ή με άλλους τρόπους (όπως μέσω τηλεομοιοτυπίας) δεν λαμβάνονται υπόψη. Ασαφείς ή ελλιπείς αιτήσεις δεν λαμβάνονται υπόψη. Προς διευκόλυνση της διαδικασίας υποβολής αιτήσεων, η επικοινωνία με τους αιτούντες σε σχέση με την παρούσα πρόσκληση εκδήλωσης ενδιαφέροντος θα διεξάγεται στα αγγλικά |
| --- | --- |

11.4.

Αιτήσεις που υποβάλλονται μετά την παρέλευση της ανωτέρω προθεσμίας ή με άλλους τρόπους (όπως μέσω τηλεομοιοτυπίας) δεν λαμβάνονται υπόψη. Ασαφείς ή ελλιπείς αιτήσεις δεν λαμβάνονται υπόψη. Προς διευκόλυνση της διαδικασίας υποβολής αιτήσεων, η επικοινωνία με τους αιτούντες σε σχέση με την παρούσα πρόσκληση εκδήλωσης ενδιαφέροντος θα διεξάγεται στα αγγλικά

| 11.5. | Οι αιτούντες πρέπει να ενημερώνουν αμελλητί τη γραμματεία του ΕΣΣΚ εγγράφως σχετικά με κάθε μεταβολή της κατάστασής τους ή της διεύθυνσής τους. |
| --- | --- |

11.5.

Οι αιτούντες πρέπει να ενημερώνουν αμελλητί τη γραμματεία του ΕΣΣΚ εγγράφως σχετικά με κάθε μεταβολή της κατάστασής τους ή της διεύθυνσής τους.

| 11.6. | Κάθε αίτηση εξετάζεται βάσει των ανωτέρω καθοριζομένων κριτηρίων. Όλοι οι υποψήφιοι που υποβάλλουν αίτηση για την παρούσα πρόσκληση εκδήλωσης ενδιαφέροντος ενημερώνονται σχετικά με το αποτέλεσμα της διαδικασίας επιλογής και διορισμού. |
| --- | --- |

11.6.

Κάθε αίτηση εξετάζεται βάσει των ανωτέρω καθοριζομένων κριτηρίων. Όλοι οι υποψήφιοι που υποβάλλουν αίτηση για την παρούσα πρόσκληση εκδήλωσης ενδιαφέροντος ενημερώνονται σχετικά με το αποτέλεσμα της διαδικασίας επιλογής και διορισμού.

12.   Αρμοδιότητα

Σε περίπτωση ένδικων διαφορών, αρμόδιο είναι το Δικαστήριο της Ευρωπαϊκής Ένωσης.

---

(1)  Κανονισμός (ΕΕ) αριθ. 1092/2010 του Ευρωπαϊκού Κοινοβουλίου και του Συμβουλίου, της 24ης Νοεμβρίου 2010, σχετικά με τη μακροπροληπτική επίβλεψη του χρηματοοικονομικού συστήματος της Ευρωπαϊκής Ένωσης και τη σύσταση Ευρωπαϊκού Συμβουλίου Συστημικού Κινδύνου (ΕΕ L 331 της 15.12.2010, σ. 1).

(2)  Σύμφωνα με το άρθρο 2 της απόφασης αριθ. 2011/2, της 20ής Ιανουαρίου 2011, του γενικού συμβουλίου του ΕΣΣΚ, η οποία είναι διαθέσιμη στον δικτυακό τόπο του ΕΣΣΚ (www.esrb.europa.eu)

(3)  https://www.esrb.europa.eu/pub/asc/html/index.en.html

(4)  Άρθρο 6 παράγραφος 1 στοιχείο ζ) του κανονισμού (ΕΕ) αριθ. 1092/2010.

(5)  Άρθρο 11 του κανονισμού (ΕΕ) αριθ. 1092/2010.

(6)  Άρθρο 12 παράγραφος 2 του κανονισμού (ΕΕ) αριθ. 1092/2010.

(7)  Άρθρο 7 παράγραφος 2 του κανονισμού (ΕΕ) αριθ. 1092/2010.

(8)  Απόφαση ΕΣΣΚ/2011/1του Ευρωπαϊκού Συμβουλίου Συστημικού Κινδύνου, της 20ής Ιανουαρίου 2011, για τη θέσπιση του εσωτερικού κανονισμού του Ευρωπαϊκού Συμβουλίου Συστημικού Κινδύνου (ΕΕ C 58 της 24.2.2011, σ. 4).

(9)  Κανονισμός (ΕΚ) αριθ. 45/2001 του Ευρωπαϊκού Κοινοβουλίου και του Συμβουλίου, της 18ης Δεκεμβρίου 2000, σχετικά με την προστασία των φυσικών προσώπων έναντι της επεξεργασίας δεδομένων προσωπικού χαρακτήρα από τα όργανα και τους οργανισμούς της Κοινότητας και σχετικά με την ελεύθερη κυκλοφορία των δεδομένων αυτών (ΕΕ L 8 της 12.1.2001, σ. 1).

---